Voldemar Rõks
Voldemar Rõks (15. juuli 1900 Särevere vald, Järvamaa – 27. detsember 1941 Solikamsk, Permi oblast) oli eesti jalg- ja jääpallur. Ta lõpetas aastal 1921 Tallinna Linna Poeglaste Gümnaasiumi. Ta võttis osa Vabadussõjast. Aastatel 1921–1924 õppis ta Tartu Ülikoolis kaubandust (ei lõpetanud). Ta osales 1924. aasta Pariisi OM-il, kuuludes Eesti jalgpallikoondisse. Ta võitis Kalevi meeskonna liikmena Eesti meistrivõistlustel medaleid jalg- ja jääpallis. Hukkus represseerituna nõukogude vangilaagris.